ზლატან იბრაჰიმოვიჩი

**ზლატან იბრაჰიმოვიჩი** (; დ. 3 ოქტომბერი, 1981, მალმე, შვედეთი) — შვედი ყოფილი ფეხბურთელი, სერია A-ს კლუბ „მილანის“ თავდამსხმელი, შვედეთის ნაკრების ყველა დროის საუკეთესო ბომბარდირი. 2006-15 წლებში თერთმეტჯერ დასახელდა შვედეთის წლის საუკეთესო ფეხბურთელად.

## ბიოგრაფია 
ზლატან იბრაჰიმოვიჩი დაიბადა შვედეთში, ქალაქ მალმეში 1981 წლის  ოქტომბერს. მისი მამა იყო ბოსნიელი, დედა კი ხორვატი. ”ახმახი” შვედი თავდამსხმელი ”ბარსელონას” თავისი კარიერის პიკზე შეუერთდა. დღესდღეობით იბრაჰიმოვიჩი მსოფლიოში ერთ–ერთი საუკეთესო ცენტრფორვარდია. იგი კარგად თამაშობს მეორე სართულზე, არის სწრაფი, შედეგიანი, ეფექტიანი. მისი სათამაშო სტილი თანაგუნდელებს უკეთ თამაშის საშუალებას აძლევს.

## საკლუბო კარიერა 
### მალმე 
საფეხბურთო კარიერა იბრაჰიმოვიჩმა „მალმეში” დაიწყო, 2001 წელს კი "აიაქსში” გადაბარგდა. ამსტერდამულ კლუბში იბრაჰიმოვიჩმა დაიწყო იმ თამაშის ჩვენება, რომლის წყალობითაც მთელი მსოფლიოს ყურადღება მიიქცია. "აიაქსში” შვედის მწვრთნელი, წარსულში "ბარსელონას” ვარსკვლავი, რონალდ კუმანი იყო.

### აიაქსი 
ნიდერლანდებში გატარებული სამი წლის განმავლობაშიც მან ნიდერლანდების ჩემპიონატი სამჯერ, ასევე ქვეყნის თასი და სუპერთასი მოიგო. შემდეგ კი დადგა იტალიური ერის დრო. "აიაქსიდან” ზლატანი ტურინის "იუვენტუსში” გადაბარგდა, სადაც მისი დამრიგებელი ფაბიო კაპელო იყო.

### იუვენტუსი და ინტერი 
ტურინულ კლუბში შვედი თავდამსხმელი ორი წლის განმავლობაში თამაშობდა. ამ ხნის განმავლობაში "იუვემ” ორჯერ მოახერხა იტალიის სერია A-ს მოგება, მაგრამ ცნობილი სკანდალის, კერძოდ "კალჩოპოლის" გამო, გარიგებულ მატჩებში მონაწილეობის ბრალდებით გუნდს ორივე ტიტული ჩამოერთვა და სერია B-ში იქნა დაქვეითებული. იბრაჰიმოვიჩმა მეორე დივიზიონში თამაშს კვლავ სერია A-ში ასპარეზობა არჩია და მილანის "ინტერში” გადაბარგდა, სადაც ზედიზედ სამჯერ მოიგო იტალიის ჩემპიონატი. შვედი ფეხბურთელი თავდასხმის ლიდერი იყო როგორც მანჩინის, ასევე მაურინიოს მწვრთნელობის დროსაც.

### ბარსელონა 
thumb|იბრაჰიმოვიჩი ბარსელონაში ყოფნისას
"ბარსელონაში” იბრაჰიმოვიჩის პრეზენტაცია 2009 წლის 27 ივლისს შედგა და მას 60 000 გულშემატკივარი დაესწრო, რაც კლუბის ისტორიაში რეკორდული მაჩვენებელია.

### მილანი 
2010 წლის 28 აგვისტოს ზლატანი „მილანში“ გადავიდა ერთ წლიანი იჯარით, მაგრამ კონტრაქტის თანახმად მილანელებს სეზონის დასრულების შემდეგ შეუძლიათ შვედი ფორვარდის სრულად გამოსყიდვა 24 მილიონ ევროდ. მისი დებიუტი 11 სექტემბერს ჩეზენას წინააღმდეგ შედგა სადაც „მილანი“ 2-0 დამარცხდა. იბრაჰიმოვიჩმა თავისი პირველი გოლი ჩემპიონთა ლიგაზე ოსერის წინააღმდეგ გაიტანა ის მატჩი „მილანმა“ 2-0 მოიგო ზლატანის დუბლის წყალობით.

### მანჩესტერ იუნაიტედი 
2016 წლის 1 ივნისს ზლატან იბრაჰიმოვიჩი თავისუფალ აგენტად გადავიდა „მანჩესტერ იუნაიტედში“. თავისი პირველი ოფიციალური გოლი მანჩესტერის მაისურით მან ლესტერის წინააღმდეგ გაიტანა 2016 წლის 7 აგვისტოს, ინგლისის სუპერთასის ფინალში. ამჟამად მის ანგარიშზე 33 ჩატარებული მატჩი და 17 გატანილი გოლია.

## სანაკრებო კარიერა 
thumb|იბრაჰიმოვიჩი შვედეთის ეროვნულ ნაკრებში
ზლატანი ასევე წამყვანი ფეხბურთელია შვედეთის ნაკრებშიც. მას ნაკრების მაისურით 99 თამაშში 50 გოლი აქვს გატანილი. ამ მაჩვენებლით ის შვედეთის ყველა დროის საუკეთესო მეგოლეა. ზლატანი ამჟამად შვედეთის ნაკრების კაპიტანი და გუნდის უდავო ლიდერია.

## თვისებები 
იბრაჰიმოვიჩი ყოველთვის ითვლებოდა განსაკუთრებული თვისებებით დაჯილდოებულ ფეხბურთელად, რომელსაც არაერთი ულამაზესი გოლი აქვს გატანილი. იტალიაში მას ზედმეტსახელად „*იბრაკადაბრა*“ შეარქვეს. მიუხედავად იმისა, რომ შვედი 195 სანტიმეტრია, იგი მაინც შესანიშნავ ტექნიკას ფლობს, არის ფიზიკურად ძლიერი. გასულ სეზონში მან „ინტერის“ შემადგენლობაში, იტალიის ჩემპიონატში 25 გოლის გატანა მოახერხა.

## მიღწევები 
**აიაქსი**
* ერედივიზია (2): 2001–02, 2003–04
* ნიდერლანდების თასი: 2001–02
* იოჰან კრუიფის ტიტული: 2002

**იუვენტუსი**
* სერია A (2): 2004–05, 2005–06 (კლუბს ჩამოერთვა ორივე ტიტული ცნობილი სკანდალის - კალჩოპოლის გამო)

**ინტერი**
* სერია A (3): 2006–07, 2007–08, 2008–09
* იტალიის სუპერთასი (2): 2006, 2008

**ბარსელონა**
* ლა ლიგა: 2009–10
* ესპანეთის სუპერთასი (2): 2009, 2010
* უეფა-ს სუპერთასი: 2009
* ფიფა-ს მსოფლიო საკლუბო ჩემპიონატი: 2009

**მილანი**
* სერია A (1): 2010–11
* იტალიის სუპერთასი (1): 2011

**პარი სენ-ჟერმენი**
*ლიგა 1 (4): 2012–13, 2013–14, 2014–15, 2015–16
*საფრანგეთის საფეხბურთო თასი (2): 2014–15, 2015–16
*საფრანგეთის ლიგის თასი (3): 2013–14, 2014–15, 2015–16
* საფრანგეთის სუპერთასი (3): 2013, 2014, 2015

**ინდივიდუალური**
* შვედეთის წლის საუკეთესო ფეხბურთელი (3): 2005, 2007, 2008, 2009, 2010, 2011, 2012, 2013, 2014

## რესურსები ინტერნეტში 
* Zlatan Ibrahimović statistics  – ESPNsoccernet
* Zlatan Ibrahimović  at Nike.com
* Zlatan Ibrahimović – UEFA.com
* 
* 

კატეგორია:შვედი ფეხბურთელები
კატეგორია:დაბადებული 1981
კატეგორია:ამსტერდამის აიაქსის ფეხბურთელები
კატეგორია:სერია A-ს ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:იუვენტუსის ფეხბურთელები
კატეგორია:მილანის ინტერის ფეხბურთელები
კატეგორია:მილანის ფეხბურთელები
კატეგორია:პარი სენ-ჟერმენის ფეხბურთელები
კატეგორია:ლიგა 1-ის ფეხბურთელები
კატეგორია:ბარსელონის ფეხბურთელები
კატეგორია:მანჩესტერ იუნაიტედის ფეხბურთელები
კატეგორია:პრემიერ ლიგის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:დაბადებული 3 ოქტომბერი
კატეგორია:ლოს-ანჯელეს გალაქსის ფეხბურთელები
კატეგორია:უეფა-ს ევროპა ლიგის გამარჯვებული მოთამაშეები
კატეგორია:ცოცხალი ადამიანები